
P  11  O  O  E  M  1 1  M. 


Quae  a  summo  celeberrimoque  antiquitatis  me¬ 
dico,  Coo  Hippocrate,  de  corporis  humani  ejus- 
que  sani  natura  et  indole  nobis  traditae  sunt  sen¬ 
tentiae  hoc  libello  breviter  componere  constitui¬ 
mus.  Hoc  autem  ut  susciperemus  consilium,  il¬ 
lud  potissimum  nos  monuit,  quod  neque  eo¬ 
rum  medicorum,  qui  ante  Hippocratem  floru¬ 
erunt,  neque  eorum,  qui  aequales  ejus  fue¬ 
runt,  nobis  servata  sunt  scripta,  ex  quibus  ve¬ 
terum  de  hac  re  opiniones  cognoscerentur;  ita 
ut  illae  divini  senis  sententiae,  quas  quidem 
ex  ipsius  scriptis  depromere  licet,  pro  primis 

historiae  disciplinae  anthropologicae,  quam  vo¬ 
cant,  fontibus  haberi  posse  facile  appareat. 
At  erunt  fortasse,  qui  mirentur,  quod  non 
physicorum  antiquissimorum  de  natura  humana 
opiniones  et  commenta  huc  pertinere  judice¬ 
mus:  in  hoc  tamen  monendum  erit,  et  eorum 
scripta  funditus  fere  interiisse  et  eos,  quantum 
quidem  ex  paucis,  quae  nobis  supersunt,  frag¬ 
mentis  intelligi  potest,  non  tam  integre  judi¬ 
casse  ac  Hippocratem,  qui  in  perscrutanda  ae¬ 
grotantis  corporis  natura  et  sani  rationem  et 
indolem  semper  respicere  debebat,  illius  modi 
tamen  commentis  atque  hypothesibus  plane 
neglectis. 

Ceterum  quam  multa  sint,  quae  in  hoc 
libello  desideres,  L.  B.,  nosmetipsi  optime  in- 
telligimus;  praesertim  quum  in  persequendo 
consilio  et  eruditio  nobis  defuerit  et  ea,  qua 
de  Hippocratis  disciplina  apte  judicaturo  opus 
est  cum  gravissimo  illo  auctore  familiaritas. 
Itaque  indulgenter  accipias  hocce  tironis  opus- 

culum,  et  vitiis,  si  quae  adsunt,  candide  ig- 
noscas. 

Ex  multis  Hippocratis  scriptis  ea  tantum 
inter  genuina  duximus  atque  iisdem  in  opus¬ 
culo  conscribendo  usi  sumus,  quae  ex  judiciis 
clarorum  virorum  pro  simplicitate  gravitateque 
sua  maximo  illo  clarissimoque  antiquitatis  me¬ 
dico  dignissima  videntur.  Sunt  autem  haec: 

I.  De  aere,  aquis  et  locis  liber. 

H.  De  natura  hominis  liber  (ex  parte 
modo  genuinus). 

III.  Prognosticon. 

IV.  Praedictionum  liber  secundus. 

Y.  De  morbis  popularibus  liber  primus 
et  tertius. 

YI.  De  victus  ratione  in  morbis  acutis 
tres  primi  libri. 

Liber  vero  quartus  jam  Galeno  spu¬ 
rius  visus  est,  qua  de  re  Haller  quo¬ 
que  cum  hoc  consentit  „vel  ob  for¬ 
mularum  in  hoc  libro  numerum  et  ob 

medicamenta,  quae  in  legitimis  scrip¬ 
tis  Hippocratis  non  reperias.”  Vide 
Hippocratis  opera  ed.  Haller,  Tom.  I. 

p.  228. 

VII.  De  capitis  vulneribus  liber. 

VIII.  De  fracturis  liber. 

IX.  Aphorismi. 


Hippocratis  de  anatomia  peritia  non  tam  e  cada¬ 
verum  humanorum  dissectione,  quam  ex  contempla¬ 
tione  partium,  quas  fors  in  sanandis  morbis  et 
vulneribus  oculis  ejus  obtulit,  orta  esse  videtur. 
Saepius  vero  et  nunquam  a  se  perspecta  sed  mere 
cogitata  profert  Hippocrates,  prout  quaeque  ipsi 
ad  status  morbosos  explicandos  tractandosque  vide¬ 
rentur  aptissima:  sic  quaedam  de  cerebri  indole, 
uteri  fabrica,  venarum  distributione,  cujus  quidem 
accuratior  descriptio,  quae  libro  de  natura  hominis 
continetur,  non  ab  ipso  Hippocrate,  sed  a  Polybo, 
genero  ejus,  originem  ducit,  quamquam,  quum  Hip¬ 
pocratis  ipsius  sententiis,  in  libris  genuinis  de  loco 
venae  secandae  pronuntiatis,  plane  respondeat,  opi¬ 
nionibus  ejus  consentanea  habenda  est.  De  cogni¬ 
tione  Hippocratis  singularum  corporis  partium  haec 
sufficiant: 

De  ossibus  multa  reperimus  in  libris  de  fractu¬ 
ris  et  de  capitis  vulneribus  dicta.  Quorum  haec 
commemoratione  digna  videntur. 

De  cranii  ossibus  eorumque  structura 
atque  suturis: 

„lIominum  capita  nihil  inter  se  similiter  habent, 
neque  suturae  capitis  in  omnibus  eodem  loco 


consistunt.  Verum  quisquis  ex  priore  capitis  parte 
prominentiam  habet:  est  autem  prominentia,  ro¬ 
tunda  ossis  pars  eminens  prae  alia:  hujus  suturae 
consistunt  in  capite,  velut  litera  graeca  T  pingitur. 
Breviorem  enim  lineam  ad  prominentiam  transver¬ 
sam  constitutam  habet;  alteram  vero  lineam  per  me¬ 
dium  caput,  sed  secundum  longitudinem  ad  collum 
semper  habet.  Qui  vero  ex  posteriore  capitis  parte 
prominentiam  habet,  hujus  suturae  etiam  contrario 
priori  modo  consistunt.  Brevior  enim  linea  ad  pro¬ 
minentiam  transversa  consistit;  longior  autem  per 
medium  caput,  secundum  longitudinem  ad  frontem 
semper  constituta  est  Quisquis  autem  ex  utraque 
corporis  parte,  et  anteriore  et  posteriore  prominen¬ 
tiam  habet;  huic  suturae  sunt  similiter  constitutae 
velut  litera  graeca  II  scribitur.  Consistunt  vero 
longae  quidem  lineae  ad  utramque  prominentiam 
transversae.  Brevis  autem  per  medium  caput,  se¬ 
cundum  longitudinem  ad  utramque  longam  lineam 
desinens.  At  qui  neutra  parte  ullam  prominentiam 
habet,  hic  suturas  habet,  velut  litera  graeca  X  pin¬ 
gitur.  Consistunt  autem  hae  lineae,  altera  quidem 
transversa  ad  tempora  pertingens,  altera  vero  se¬ 
cundum  longitudinem  per  medium  caput.” 

„Duplex  autem  est  os  juxta  medium  caput;  du¬ 
rissima  vero  et  densissima  suprema  ipsius  pars 
existit,  et  infima  quae  est  ad  membranam.  Con¬ 
similis  est  color  ossis  sub  carne,  consimilis  est  co¬ 
lor  ossis  inferne.  Secedit  autem  a  supremo  ac  in¬ 
fimo  osse  a  durissimis  ac  densissimis  ad  mollius  et 


minus  densum,  et  communius,  ad  duplicatam  la¬ 
minam.  Est  autem  duplicata  lamiua  cavissima  et 
mollissima  et  maxime  antrosa.  Est  autem  et  totum 
os  capitis,  excepta  valde  modica  suprema  ac  infima 
parte,  spongiae  simile,  et  habet  os  in  se  ipso  ca¬ 
runculas  similes  multas  humidas,  et  si  quis  ipsas 
digitis  conterat-,  sanguis  utique  ex  ipsis  prodierit. 
Sunt  etiam  in  osse  venulae  tenuiores,  ac  cavio¬ 
res,  sanguinae  plenae.  Quod  igitur  ad  duritiem  et 
mollitiem  et  cavitatem  attinet,  sic  habet.  Quod  vero 
ad  crassitudinem  ac  tenuitatem,  hoc  modo: 

*  4 

„Universi  capitis  os  tenuissimum  est,  quod  est 
circa  sinciput;  et  carnem  paucissimam  ac  tenuis¬ 
simam  hac  parte  os  in  se  ipso  habet,  et  cerebrum 
hac  capitis  parte  plurimum  subest.’* 

„Caeterum  ex  reliquis  ossibus  id,  quod  circa 
tempora  est,  debilissimum  est.  Commissura 
enim  est  infernae  maxillae  ad  calvariam,  et 
motus  in  temporibus  sursum  ac  deorsum 
velut  articuli;  et  auditus  prope  ipsum  est; 
et  vena  per  tempora  extenta  est  cava  ac  for¬ 
tis.  Omni  vero  capitis  osse  robustius  est  os  ver¬ 
ticis;  et  quod  est  retro  aures,  robustius  est  quam 
totum,  quod  in  anteriore  parte  est;  et  carnem  am¬ 
pliorem  ac  profundiorem  in  se  ipso  hoc  os  habet.’’ 

De  capit,  vuluerib.  Hipp.  opp.  ed.  Haller.  Tom. 

I.  p.  431-34. 

«Puerorum  ossa  et  tenuiora  et  molliora 
sunt,  ea  de  causa,  quod  sanguinolentiora  sunt  et 


cava,  et  neque  anliosa,  neque  densa,  neque  so¬ 
lida.”  Ibid.  p.  446. 

i  m 

„S  utura  asperior  existit  reliquo  osse/’ 

Ibid.  p.  440. 

„Proclive  est  hac  parte  (circa  ipsam  suturam) 
os  rumpi  ac  dissolvi,  propter  ossis  hac  parte  debi¬ 
litatem  et  raritatem  et  propterea,  quod  parata  sit 
sutura,  ut  rumpatur  aut  dissolvatur/’ 

Ibid.  p.  440. 

Costas  nonnullis  in  locis  commemorat,  quin 
haec  ossa  fusius  describat. 

Extremitatum  vero  ossa  accuratius  descripta 
invenimus. 

„Pes  hominis  ex  multis  et  parvis  ossibus  com¬ 
positus  est,  quemadmodum  etiam  summa  manus.” 

De  fracturis  ed.  Haller.  Toni.  I.  p.  293. 

„Femoris  articulus  pro  magnitudine  expeditior 
est  quam  brachii  et  justam  naturam  solum  habet, 
eamque  rotundam.  Brachii  vero  articulus  et  mag¬ 
nus  est  et  sinus  plures  habet.  Ad  haec  vero,  ti¬ 
biae  ossa  longitudine  inter  se  similia  sunt, 
et  externum  os  paululum  ne  memorabili 
quidem  modo  excedit,  nullum  magnum  impedi¬ 
mentum  adferens,  a  quo  externus  tendo  circa 
poplitem  enascitur.  At  cubili  ossa  inae¬ 
qualia  sunt,  et  quod  brevius  est  multo  cras¬ 
sius  est,  quod  vero  tenuis  est,  multum  su¬ 
perat  et  excedit  articulum.  Dependet  ta¬ 
men  et  hoc  ex  nervis,  juxta  communem  os¬ 
sium  connexionem.  Majorem  autem  partem  con- 

liexionis  nervorum  in  brachio  os  tenue  habet  quam 
crassum.”  Ibid.  p.  320. 

„Tibiae  duo  ossa  sunt,  quorum  alterum 
altero  hac  parte  multo  tenuius  est,  illa  vero  parte 
non  multo  tenuius.  Cohaerent  autem  inter  se  juxta 
pedem  et  appendicem  communem  habent.  Verum 
in  rectitudine  tibiae  non  cohaerent.  Juxta 
femur  autem  cohaerent,  et  appendicem  habent, 
et  appendix  discriminationem.  Longius  vero 
paulo  alterum  os  est,  quod  secundum  par¬ 
vum  digitum  est.”  Ibid.  p.  296.  ^ 

„Os  enim  hoc  (calcaneus)  et  supereminet  qui¬ 
dem  sub  tibiae  rectitudinem,  communionem  vero  ha¬ 
bet  cum  venis  ac  nervis  principalibus.  Tendo  au¬ 
tem  posterior  huic  ossi  annectitur.” 

Ibid.  p.  294. 

Medullam  ossium  semel  modo  perstringit: 

„Quibus  femoris  aut  brachii  os  extra  eminet,  hi 
non  valde  superstites  evadunt.  Nam  ossa  magna 
sunt  et  multum  medullae  habent.” 

De  fractur.  p.  318. 

Cartilaginum  commemoratio  fit: 

Aphorism.  XIX.  Secf.  VI. 

Ligamenta,  tendines  atque,  ut  videtur,  ner¬ 
vos  ipsos  uno  tantum  nomine  nervorum  com¬ 
prehendit  confunditque.  Saepe  vero  verba  de  iis 
facit: 

„Vulnera  in  articulis,  quae  quidem  magna  sunt, 
si  penitus  abscissi  nervi  sunt,  absque  dubio  clau¬ 
dos  reddent.”  Praediction.  Lib.  II.  p.  211. 

E  membranis:  cutim,  duram  matrem: 

„Quaecunque  vero  ossa  intro  contusa  cedunt 
ex  sua  ipsorum  natura,  rupta  aut  etiam  dissecta, 
valde  ampla,  talia  minus  periculosa  sunt,  ubi  mem¬ 
brana  sana  fuerit.” 

De  capit,  vulnerib.  p.  4451 

et  omentum  (Apbor.  XLYI.  Sect.  IV.)  comme¬ 
morat. 

Singulorum  musculorum  cognitionem,  ex- 
ecpto  diaphragmate  (Aphor.  XVIII.  Sect.  VI.  atque 
Aphor.  LIV.  Sect.  VII.),  nusquam  reperimus.  Car¬ 
nes  vero  commemoratae  sunt: 

„Crassissimae  enim  ac  fortissimae  quum  sint  hac 
parte  (in  femore)  carnes  deligationem  superabunt.1' 

De  fractur.  p.  303, 

Nullam  quidem  inter  venas  arteriasque  di¬ 
stinctionem  facere  videtur  Hippocrates,  quamquam 
arteriarum  effectus  ei  noti  erant.  De  pulsu  enim 
eum  dicere  elucet: 

„Si  quis  utroque  et  potu  et  cibo  immodice  usus 
fuerit,  praeter  febrem  et  spirandi  difficultatem, 
etiam  ventrem  circumtentum  et  majorem  habebit. 
Licet  porro  et  haec  et  alia  omnia  experimentis  op¬ 
time  explorare*  Primum  equidem  etc.  Deinde  qui 
manibus  contrectavit  ventrem  ac  venas,  minus 
falli  potest  quam  qui  non  contrectavit.” 

Praedict.  Lib.  II.  p.  197. 

Venarum  autem  distributio  haec  est: 

/ 

„ Venarum  crassissimarum  in  corpore  paria 
qua  tuor  (adsunt). 

Unum  quidem  a  capite  retro  per  cervicem 
parte  exteriori  ad  utraque  spinae  latera,  atque  inde 
in  coxendices  et  crura  pervadit;  deinde  per  tibias 
usque  ad  exteriores  malleolos  et  ad  pedes  pervenit 
Alterum  autem  par  venarum  exordium  ducit 
a  capite  juxta  aures  per  cervicem  (quae  jugulares 
vocantur)  intro  secundum  spinam  utraque  ex  parte 
ad  lumbos,  et  in  testes  et  femora,  et  per  poplites  in¬ 
teriori  ex  parte,  indeque  per  tibias  ad  malleolos  in¬ 
ternos  atque  ad  pedes  defertur. 

Tertium  par  venarum  ex  temporibus  per  cer¬ 
vicem  sub  scapulis  et  inde  ad  pulmonem  defertur? 
haec  quidem  ex  dextris  ad  sinistra,  illa  vero  a  si¬ 
nistris  ad  dextra.  Ac  dextra  quidem  ex  pulmone 
mammam  subiens  et  ad  lienem  et  renem  tendit:  quae 
vero  a  sinistris  ad  dextra  procedit  ex  pulmone  mam¬ 
mam  subiens  et  hepar  et  renem  petit.  Utraque 
postremo  in  rectum  intestinum  desinit. 

Quartum  venarum  par  ab  anteriore  capitis 
parte  sub  cervicem  et  claviculas  desinit,  deinde  vero 
per  superiora  in  brachiorum  flexus  tendit,  postea- 
que  per  cubitos  ad  primas  manuum  juncturas  et  di¬ 
gitos:  a  digitis  rursus  per  cubitos  et  superiores  ma¬ 
nuum  partes  in  flexuras  et  per  superiorem  brachio¬ 
rum  partem  ad  axillas,  perque  summas  costas,  haec 
quidem  ad  lienem,  altera  vero  ad  jecur  devenit, 
postea  supra  ventrem  in  pudendum  utraque  desinit/’ 

De  natura  hominis  p.  46  .47. 

De  v  enis  in  extremitatib us  disserit: 

„  Multum  etiam  differt,  an  in  interna  brachii  et 

femoris  parte  ossa  extra  promineant  Multae  enim 
et  periculosae  venarum  extensiones  in  in¬ 
terna  parte  sunt,  quarum  aliquae  si  vulnerentur, 
lethales  sunt.  Sunt  autem  et  in  externa  parte, 
verum  minus.”  De  fractur.  p.  318. 

De  humida  cerebri  natura  loquitur: 

„Quum  enim  aestus  derepente  supervenit  ac 
terra  humida  est  a  vernis  imbribus  et  ab  austro, 
necesse  est  aestum  conduplicatum  esse  et  a  terra 
irrigua  et  calida  et  a  sole  adurente,  quum  ventres 
in  hominibus  nondum  constricti  sunt,  neque  cere¬ 
brum  resiccatum.” 

„Pituitosis  igitur  dysenterias  fieri,  veri  simile 
est;  et  mulieribus  pituita  a  cerebro  defluente.” 

De  aere  clc.  p.  16.  17. 

Medullae  spinalis  fit  mentio: 

Praediction.  Lib.  II.  p.  212. 

Viscera  magna  omnia  fere  ei  nola  erant.  Et¬ 
enim  pulmonum,  bronchiorum,  oesophagi: 

„Nam  cum  aliis  virtutibus  ptisanae  lubricitas 
efficit,  ut  hordeum  quum  devoratur  minime  laedat; 
nusquam  enim  adhaeret,  neque  secundum  thora¬ 
cis  rectum  tramitem  moram  trahit.” 

De  victus  ratione,  p.  231. 

utriusque  ventris  et  superioris  et  inferioris: 

„  Tales  vero  edaces  et  siticulosos  esse  par  est, 
ventresque  tum  superiores  quum  inferiores 
siccissimos  habere.” 

De  aere  ctc.  p.  9. 

intestinorum  tenuium,  hepatis,  lienis, 


renui»,  vesicae  urinariae,  urethrae,  p  raeser- 
tim  feminarum: 

„Meatus  vesicae  brevis  est  et  amplus, 
ita  ut  facile  urina  impellatur.  ”  De  aere  etc.  p.  15. 
testium,  uteri: 

„Quaecunque  (mulieres)  moderate  corpus  ha¬ 
bentes  abortiunt  bimestres  et  trimestres,  his  uteri 
acetabula  muco  plena  sunt  et  non  possunt  fetum 
continere  prae  gravitate,  sed  abrumpitur.’* 

Aphor.  XLV,  Sect.  V. 

„Fetus  masculi  quidam  in  dextris,  feminae 
vero  in  sinistris  magis. 

Aphor.  XLVIII.  Sect.  V. 

„Quibus  os  uterorum  durum  est,  his  necesse 

/ 

est  osculum  uterorum  clausum  esse.” 

Aphor.  LIV.  Sect.  V. 

Pudendorum  (praeputii  [Aphor.  XIX. 
Sect.  VI.])  mentionem  facit. 

- - 

De  physiologica  Hippocratis  cognitione  dis¬ 
serturus  Heckeri  sententiam  sequar: 

ttmrbe  fcfyroer  fallett,  au$  JjpippofrateS  6cfyrif* 
fett,  mit  £Secjlaffung  be$  Undcfyfett,  uttb  o^tte  gewacde 
SlorauSfefjungen  cine  $ufammenl)dn<jenbe 
fiologie  barsuffellen. 

®efd;td)fe  ber  Jfpeitfunbe  25b.  I.  p.  124. 

De  nonnullis  autem  functionibus  atque  natura 
corporis  humani  quaedam  satis  luculenter  disserit 
Cous,  alia  obscuriora  relinquit.  Omnia  fere  vero 
ex  observatione  aegrotantium  hausta  videntur,  quae 

tamen  ita  plerumque  expouit  auctor,  ut  morborum 
descriptionibus  atque  aliis,  quae  ad  morbos  perti¬ 
nent,  obruta  nos  elicere  oporteat. 

Quatuor*  quidem  humores,  qui  corpus  huma¬ 
num  constituant,  Hippocrates  affert: 

„Corpus  hominis  in  se  sanguinem  et 
pituitam,  et  bilem  duplicem  videlicet  fla¬ 
vam  ac  nigram  continet:  et  haec  sua  ipsi 
natura  est  corporis,  et  per  haec  dolet  et  sa¬ 
num  est.” 

„Dixi  sane  quaecunque  hominem  esse  affirma¬ 
vero,  ea  me  demonstraturum  eadem  semper  esse  et 
instituto  et  natura.  Dico  etiamnum  sanguinem  esse 
et  pituitam  et  bilem  tum  flavam  cum  nigram;  atque 
horum  quidem  nomina  primum  ex  instituto  distincta 
esse  assero,  nullique  ipsorum  idem  esse  nomen  in¬ 
ditum.  Deinde  species  natura  distinctas  esse,  nul- 
lamque  pituitam  simile  esse  sanguini,  ne¬ 
que  bili  sanguinem,  neque  bilem  pituitae. 
Quo  namque  modo  haec  inter  se  similia  fuerint, 
'  quorum  neque  colores  conspicientibus  similes  ap¬ 
parent,  neque  ad  manus  contactum  similes  esse  vi¬ 
dentur?  neque  enim  calida  consimiliter  sunt,  neque 
frigida,  neque  sicca,  neque  humida.  Quum  itaque 
tantopere  inter  se  tum  forma  cum  facultate  differant, 
ea  non  unum  esse  necesse  est;  nisi  ignis  et  aqua 
unum  et  idem  sint.” 

„Cognata  vero  sunt  ea  praedicta;  quo¬ 
modo  enim  non  essent  cognata?  Primum  quidem 
haec  omnia  homo,  quoad  vi(a  fruitur,  semper  in  se 

manifeste  continet,-  deinde  ex  homine  naius  est  haec: 
omnia  habente:  postremo  in  homine  nutritus  est  et 
haec  continente  omnia,  quae  nunc  ego  assevero  ac 
demonstro.” 

„Si  quid  ex  his,  quae  in  homine  sunt  co¬ 
gnata,  defecerit,  is  utique  vivere  nequeat.” 

„Haec  igitur  omnia  semper  hominis  ha¬ 
bet  corpus;  verum  pro  temporis  circum¬ 
stantia  interdum  quidem  ipsa  tum  ex  parte, 
cum  ex  natura,  se  ipsis  singula  ampliora, 
interdum  vero  minora  redduntur.” 

„A ligetur  quidem  in  homine  pituita  qui¬ 
dem  hyeme;  haec  enim  ad  hyemis  naturam  eorum, 
quae  corpori  insunt,  maxime  accedit,  frigidissima 
namque  est.  Quod  autem  hyeme  corpus  pituita 
repleatur,  hisce  noveris;  quod  per  hyemem  homines 
maxime  pituitosa  tum  exspuunt  cum  emungunt,  tu¬ 
mores  ipsis  laxi,  et  albi  per  eam  tempestatem,  et 
reliqui  morbi  pituitosi  oboriuntur.  At  vere  adhuc 
quidem  pituita  in  corpore  valida  manet,  sed  san¬ 
guis  augescit.  Nam  et  frigora  remittunt  et  im¬ 
bres  succedunt;  tuncque  sanguis  augetur,  tum  ex 
imbribus,  cum  ex  diebus  calidis.  Nam  secundum 
naturam  ipsi  haec  ex  anni  tempestate  potis¬ 
simum  insunt,  etenim  id  anni  tempus  humi- 
dum  et  calidum  est.  Ex  his  vero  noveris,  quod 
homines  vere  et  aestate  potissimum  dysenteriis  cor¬ 
ripiantur,  et  ex  naribus  sanguis  ipsis  profluat,  cali¬ 
dissimi  et  maxime  rubicundi  sint....  Bilis  autem 
aestate  et  autumno  corpus  occupat,  id  quod 

hisce  indiciis  nover  is,  quod  hac  tempestate  homines 
sua  sponte  bilem  evomant  et  medicamentorum  po¬ 
tionibus  magis  biliosa  purgentur,  ld  quoque  ex 
febribus  et  hominum  coloribus  patet,....  Atra 
autem  bilis  autumno  tam  plurima  quam  ve¬ 
hementi  s  sima  est.f’  De  natura  homin.  p.  38 — 42. 

Caloris  in  corpore  humano  vigentis 
mentionem  facit: 

„Quod  augescit  corpus  et  ad  robur  procedit 
id  calidum  esse  necesse  est;  at  ubi  marcescere 
corpus  coeperit,  et  in  ruinam  praeceps  delabilur 
frigidius  evadit.”  De  natura  homin.  p.  49. 

„Ventres  hyeme  et  vere  natura  calidissimi  sunt 
et  somni  longissimi.  Quapropter  in  his  temporibus 
alimenta  plura  exhibenda  sunt.  Nam  innatum  ca¬ 
lorem  ampliorem  tunc  habent,  alimento  igitur 
ampliore  egent."  Aphor.  XV.  Seet.  I. 

De  respiratione  loquitur,  inprimis  vero  de 
victus  iu  respiratione  efficacia: 

„Quum  multi  homines  uno  morbo  eodem  tem¬ 
pore  corripiuntur,  in  id,  quod  maxime  commune  est, 
quoque  omnes  utimur,  potissimum  rejicienda  causa 
est;  id  autem  est,  quod  inspirando  trahimus... 
Ut  aeris  quam  minimum  in  corpus  influat,  isque  ut 
maxime  peregrinus  sit,  providendum,  tum  regionum 
loca,  in  quibus  morbus  consistit,  quoad  fieri  poterit 
permutando*  cum  corpora  extenuando.  Ita 
enim  minime  multum  ac  frequentem  spiri¬ 
tum  homines  ex  necessitate  attrahent.’' 

De  natura  hominis  p.  44.  45. 

„Necesse  est  eos,  qui  uberiore  potu  usi  sunt 
difficilius  spirare/’  Praedictlon  p.  197. 

„A  inulto  densoque  spiritu  peragglutinatum  cru¬ 
ditate  sputum,  egressum  (spiritus)  fieri  prohibet, 
imo  stertorem  inducit,  pulmonis  bronchiis  im¬ 
pactum;  et  ubi  eo  res  devenit  plerumque  aegrum 
jugulat.  Etenim  ipsum  sputum,  intus  impactum, 
spiritum  quidem  intro  ferri  prohibet,  celeriter  vero 
extra  ferri  cogit.  Atque  ita  in  (aegri)  perniciem 
mutuas  tradunt  operas:  nam  retentum  sputum  den¬ 
sum  spiritum  facit;  spiritusque  densus  quum  sit, 
sputum  agglutinat  et  lubricum  fieri  prohibet/ 

De  viet,  ration.  p.  235. 

Sternutationis  causam  ex  capite  derivat: 

„S  ter  nutati  o  fit  ex  capite,  percalescente 
cerebro,  aut  vacuo,  quod  est  in  capite,  per- 
humescente.  Aer  enim,  qui  intus  est,  foras  erum¬ 
pit.  Strepitum  vero  edit,  quia  transitus  est  ei  per 
angustum.”  Aphor.  Ll.  Sect.  VII. 

De  exhalatione  cutis  loquitur: 

„Quin  et  ex  ipsis  hominibus  tenuissimum  et 
levissimum  humorem  educit  Sol.  Maximum 
vero  hujus  rei  indicium  sumere  licet,  ubi  homo  in 
Sole  ambulaverit,  aut  sederit  veste  indutus,  quas  cun¬ 
que  corporis  partes  Sol  adspexerit,  eae  non  exsu¬ 
dant.  Sol  enim  quidquid  apparet  sudoris  sursum 
rapit.  Quod  vero  sub  veste  contegitur,  aut  sub 
alia  re,  sudorem  emittit;  per  vim  enim  elicitur  a 
Sole  et  exprimitur  sudor;  servatur  autem  a  tegu¬ 
mentis,  ne  disperdatur  a  Sole;  quum  vero  in  um- 

bram  venerit,  totum  corpus  similiter  sudore  perfluit; 
non  enim  Sol  amplius  affulget.’’ 

De  aere  etc.  p.  12* 

De  nutritione  verba  facit: 

„Sunt  autem  et  ex  ventriculo  venae  per  corpus 
*  /  * 
multae  ac  variae,  per  quas  in  corpus  alimen¬ 
tum  transmittitur.  Quae  etiam  a  crassis  venis, 
tum  ab  externis,  cum  ab  internis,  in  ventriculum  et 
reliquum  corpus  deferunt,  sibique  internae  externis, 
et  externae  internis  mutuo  distribuunt.” 

De  natura  hominis  p.  47. 

„Hoc  certe  scire  expedit,  quod  ossa,  quae 
carnibus  perfecte  privantur  ac  exarescunt, 
omnia  penitus  discedent.  A  quibus  vero 
squamae  discessurae  sunt,  ea  praesecare  non 
oportet.’’  De  fractur*  p.  317* 

De  reproductione  loquitur: 

„Sed  et  omnia  ossa  tradius  corroborantur,  si 
non  secundum  naturam  posita  fuerint,  itemque  ea, 
quae  non  in  eadem  figura  quiescunt;  et  calli  quo¬ 
que  debiliores  ipsis  obducuntur.” 

De  fractur.  p.  305. 

„Et  quae  (ossa)  pluribus  fissuris  et  amplioribus 
intro  rupta  sunt,  adhuc  minus  periculosa  sunt  et  ad 
detractionem  faciliora  fiunt,  et  nullum  ex  talibus 
perforare  oportet,  neque  periclitari  ossa  aufferre 
conando,  priusquam  sponte  sua  emergant, 
priore  forma  exsoluta.  Emergunt  autem 
carne  subnascentc.  Subnascitur  autem  ex 
duplicata  ossis  lamina,  et  ex  sano  osse, 

si  superna  ossis  pars  sola  fuerit  corrupta. 
Sic  vero  quam  citissime  et  caro  subnasci, 
ac  germinare  poterit,  et  ossa  emerserint,  si 
quis  ulcus  quam  citissime  suppuratum  redditum, 
purum  faciat/’  De  capit,  vulnerib.  p.  415. 

Aphorism.  XIX.  XXIV.  Sect.  VI. 

Secretionis  urinae  mentio  fit: 

„Necesse  est  eos,  qui  uberiore  potu  usi  sunt, 
plus  urinae  reddere.’’  Praedict.  p.  197. 

„Quibus  inter  ventrem  et  septum  transversum 
pituita  conclusa  est,  non  habens  exitum  ad  neutrum 
ventrem,  his,  per  venas  ad  vesicam  conversa 

pituita,  morbi  solutio  fit/’ 

Aphor.  LIV.  Sect.  VII. 

„Qui  sua  sponte  sanguinem  mingunt,  hi§  in 
renibus  venae  ruptionem  significat.” 

Aphor.  LXXVIII.  Sect.  II. 

„Ceterum  urinam  juxta  potionis  co¬ 
piam  mingere  oportet,  et  semper  aequalem 
et  affatim  effusam,  et  parvo  momento  cras» 
siorem,  quam  id,  quod  epotum  fuit/ 

Praedict.  p.  200. 

Lactis  secretionis  commemoratio  fit: 

„His,  quae  conceperunt,  lac  in  mammis  gigni» 

Praedict.  p.  220. 

Menstruam  purgationem  affert: 

, /Verum  interrogare  oportet  etiam  de  men¬ 
struis  purgationibus,  an  omnibus  mensibus 
compareant,  et  an  copia  satis  magna,  et  an  boni 
coloris  sint,  et  aequales  singulis  temporibus,  et 


ralivS  Iliensium  diebus,  sic  enim  lias  fieri  optimum 
esi.”  Praedici,  p.  218. 

„Si  mulier,  quae  ueque  praegnans  est,  neque 
peperit,  lac  habet ,  menses  ipsius  defecerunt/' 

Aphor.  XXXIX.  Lect.  V. 

Lo ciliorum  excrctionem  perstringite 

„Purgatio  post  partum  in  mulieribus  (in 
paludosis  regionibus)  commoda  non  contingit/’ 

De  aere  etc.  p.  9. 

De  digestione  nonnulla  invenimus: 

„Quodsi  praeterea  coenaverint,  acidum  eructant; 
nonnullis  etiam  alvi  liquida  dejectio  oboritur:  quum 
praeter  consuetudinem  ventriculus  pon¬ 
dere  gravetur,  resiccari  consuetus,  non 
bis  intumescere  neque  bis  cibos  coquere/’ 

De  victus  ratione  etc.  p.  240. 

De  victus  in  sanis  justa  ratione  loquitur: 

„Si  quis  subito  victus  rationem  immutet,  ne  quid 
in  corpore  ex  immutatione  innovetur,  periculum  est. 
Sed  solita  victus  ratio  servanda  est,  ubi 
nihil  quidem  hominem  laedere  videtur.” 

De  natura  hom.  p.  45. 

„  Quapropter  etiam  in  sanis  periculosus  est 
valde  tenuis  et  constitutus  et  exactus  victus.  Quo¬ 
niam  delicta  gravius  ferunt.”  Aphor.  V.  Sect.  I. 

Effectus  cerebri  medullaeque  spinalis 
laesae  commemorati  sunt: 

„Aegros,  vulneribus  capitis  morientes,  con¬ 
vulsio  plerosque  corripit  in  altera  corpo- 
ris  parte.”  De  capit,  vulnerib.  p.  447. 

„Quibus  cerebrum  dissectum  fuerit,  his  necesse 
est  febrim  et  bilis  vomitum  accedere.” 

Aphor.  L.  Sect.  VI. 

„Quibus  cerebrum  concussum  fuerit  ex  aliqua 
causa,  eos  statim  voce  privari  necesse  est.” 

Aphor.  LVIII.  Sect.  VIL 

„M edulia  spinae  si  aegrotarit,  sive  ex  lapsu 
sive  ex  alia  aliqua  causa,  sive  sua  sponte,  homo  et 
cruribus  imbecillis  fit;  ut  neque,  si  tanga¬ 
tur,  percipiat,  et  ventre  ac  vesica,  ut  circa 
prima  tempora,  neque  stercus  neque  uri¬ 
nam  egerat,  nisi  coacte.  Quum  autem  ve¬ 
tustior4  factus  fuerit  morbus,  non  sentiente 
homine,  et  stercus  prodit  et  urina.  Moritur 
autem  postea,  non  multo  interposito  tem- 
pore.”  Praedict.  p.  212. 

De  ped  uni  usu  loquitur: 

„Totum  corporis  pondus  pedes  vehunt.” 

De  fractur.  p.  293. 

Semel  modo  de  humorum  in  animum  vi  seu 
de  temperamentis,  ut  vocant,  loquitur: 

„Si  timor  et  tristia  multo  tempore  perseveret, 
atrabiliarium  hoc  signum  est.” 

Aphor.  XXIII.  Sect.  VI. 

De  generatione  autem  multa  dicta  sunt; 

De  semine  genitali: 

„Semen  genitale  ex  omnibus  corporis 
partibus  provenit,  ex  sanis  quidem  sanum, 
et  ex  morbosis  morbosum.  Si  igitur  ex  calvis 
calvi  gignuntur,  ex  caesiis  caesii,  et  ex  distortis  ut 

plurimum  distorti,  eademque  iu  caeteris  formis  va¬ 
let  ratio,  cur  non  etiam  ex  Macrocephalo  Marco- 
cephalus  gignatur.”  De  aere  etc.  p.  21. 

De  conceptione: 

„ —  Neque  uteri  genitale  semen  ad  se 
rapere  queunt,  neque  eis,  ut  decet,  menstrua 
purgatio,  sed  parcior  et  longiore  tempore  contingit; 
ipsumque  uteri  os  prae  pinguedine  conclu¬ 
ditur,  semenque  genitale  haud  suscipit.” 

De  aere  p.  27. 

„Locum,  in  quo  conceptio  fit,  quem 
sane  uterum  nominamus,  sanum  esse  opor¬ 
tet  et  siccum,  ac  mollem.  Sit  item  neque 
retractus,  neque  pronus,  neque  os  ipsius  sit 
aversum,  neque  occlusum,  neque  diductum; 
fieri  enim  non  potest,  ut  conceptio  fiat, 
quodcunque  tandem  talium  impedimento¬ 
rum  affuerit.”  Praedict.  218. 

„Quaecunque  praeter  naturam  crassae  existen- 
tes  non  concipiunt  in  utero,  his  omentum  oscu- 

lum  uteri  comprimit,  et  priusquam  attenuentur, 
non  concipiunt.”  Aphor.  XLYI.  Sect.  Y. 

De  graviditate: 

„Quaecunque  uterum  gestant,  his  osculum 
uterorum  clausum  est.” 

Aph.  LI.  S.  V.  Aph.  XXXYII. 
XXXVIII.  XU  XLII.  S.  V. 

De  genere  humano  in  universum  in  libro 
de  acre  etc.  praeprimis  multa  ac  praeclara  dicit 


Hippocrates,  et  maxiuie  quidem  de  tempestatum, 
aquarum  et  regionum  variarum  in  naturam  et  cor¬ 
poris  et  animi  incolarum  efficacia.  Quorum  non¬ 
nulla  jam  supra  citata  sunt.  Haec  vero  addamus. 

„Magna  ex  partehominum  formas  et  mo¬ 
res  regionis  naturam  imitari  reperias.  Ubi 
enim  terra  pinguis  est  et  mollis  et  aquosa;  aquae 
vero  valde  sublimes,  ita  ut  aestate  sunt  calidae  et 
hyeme  frigidae;  ibi  homines  carnosi  sunt,  articulis 
non  discreti,  humidi,  labores  non  ferentes,  ac  ut 
plurimum  pravi  animi.  Quin  etiam  segnes  sunt  et 
somnolenti,  et  ad  artes  crassi,  neque  subtiles,  ne¬ 
que  acuti.  Ast  ubi  regio  nuda  est,  non  munita 
(arboribus)  et  aspera,  quaeque  hyeme  prematur,  et 
sole  exuratur;  ibi  enim  duros,  robustos,  articulis 
discretos,  nervosos  et  hirsutos  homines  cernas:  et 
qui  ad  aliquid  agendum  natura  sunt  industrii  et  vi¬ 
gilantes;  quique  mores  et  affectus  habent  superbos, 
et  pertinaces,  magisque  feritatis  quam  lenitatis  par¬ 
ticipes;  eosque  ad  artes  acutiores  et  solertiores,  et 
ad  res  bellicas  gerendas  meliores  deprehendas. 
Quin  et  reliqua  omnia,  quae  e  terra  producuntur, 
terrae  ipsius  naturam  sequuntur.” 

De  aere  etc.  p.  32.  33. 


CURRICULUM  VITAE. 


Natus  sum  ego  Samuel  Hirsch  patre  optimo  Elkano  Sa- 
mtiele,  quem  mihi  praematura  morte  ereptum  lugeo,  matre 
carissima  Henrielte,  e  gente  Gotthilf,  qua  superstite  gaudeo, 
Gedani  die  quinto  mensis  Decembris  anno  nostri  saeculi 
decimo,  fidei  veteri  addictus.  Primis  literarum  rudimentis 
in  Gymnasio  urbis  patriae,  quod  tunc  temporis  Cei.  Di¬ 
rectore  Meinecke  floruit,  imbutus  sum.  Tum  Regiomon- 
tum  me  contuli  ibique  Gymnasium  urbis  Cei.  Directore 

Struve  per  duos  annos  adii.  Quo  tempore  praeterlapso 

Yratislaviam  petivi,  ibique  Gymnasium  Elisabetanum  Cei. 
Directore  Reiche  per  triennium  et  quod  super  est  fre¬ 
quentavi.  Testimonio  maturitatis  instructus  Regiomontum 
redii;  ubi  die  tertio  mensis  Maji  anno  nostri  sacculi  tre- 
gesimo  ab  111.  Yogt  t.  t.  Prorectore  magnifico  civibus 
Universitatis  litterariae  Albertinae  et  ab  III.  Sachs,  facul¬ 
tatis  Decano  maxime  spectabili,  Medicinae  studiosis  ad- 
scriptus  sum. 


Praelectionum  vero,  quibus  interfui,  hic  fuit  ordo: 

Docuerunt  me  111.  Herbart  logicen  et  psychologice»; 
IH-  Meyer  botanicen  et  generalem  et  specialem;  111.  Neu- 
rnann  mineralogiam;  111.  Moser  physice»  experimentalem; 
111.  Dulk  chemiam  experimentalem,  zoochemiam  et  phar- 
maclam;  Exp.  Burdach  jun.  osteologiam ,  syndesmologiam, 
myologiam,  neurologiam  et  cadaverum  humanorum  rite 
dissecandorum  artem;  III.  de  Baer  zoologiam,  zootomiam 
nec  non  angiologiam  et  splanchnologiam  corporis  humani; 
III.  Burdach  sen.  physiologiam;  Exp.  Kruse  materiam  me¬ 
dicam  et  morborum  syphiliticorum  doctrinam;  Beat.  Richter 
therapiam  generalem;  111.  Sachs  pathologiam  generalem, 
nosologiam  et  therapiam  specialem ;  111.  Unger  chirurgiam, 
fascias  imponendi  artem,  aciurgiam;  III.  Dietz  aphorismos 
Hippocratis;  111.  Hayn  artem  obstetriciam. 

Praeterea  per  duo  semestria  clinicum  et  policlinicum 
chirurgicum  et  ophthalmiatricum  III.  Unger,  clinicum  me¬ 
dicum  Defunct.  Elsner,  policlinicum  medicum  III.  Sachs, 
ducibus  experientissimis,  et  auscultando  et  aegrotorum  cu¬ 
ram  in  me  ipsum  recipiendo  frequentavi. 

Semestribus  septem  praeteritis  Berolinum  me  contuli, 
ubi  ab  III,  Weifs,  t.  t.  Rectore  Magnifico  die  XVI.  Mensis 
Octobris  anno  nostri  saeculi  trigesimo  tertio  in  civium 
academicorum  numerum  et  ab  111.  Osann  t.  t.  Decano 
maxime  maxime  spectabili  in  Medicinae  studiosorum  ordinem 
receptus  tum  exercitationibus  in  theatro  anatomico  ducibus 
111.  Mulier  et  111,  Schlemm,  quum  clinicis  tam  medicis  quam 
chirurgicis  obstetriciisque  Illustrissimorum  virorum  Hufe- 

lanci  et  Osann,  de  Graefe,  Rust,  Busch,  Kluge  summo 
cum  studio  et  usus  sum  et  utor. 

Quibus  praeceptoribus  omnibus,  viris  illustrissimis 
doctissimisque,  gratias,  quas  habeo,  maximas  refero. 

Tentaminibus  et  examine  rigoroso  rite  superatis,  spero 
fore,  ut,  dissertatione  thesibusque  defensis,  summi  in  me¬ 
dicina  et  chirurgia  honores  in  me  conferantur. 

TIIESES  DEFENDENDAE. 


i. 

Dysenteria  acutissimus  est  intestinorum  catarrhus . 

II. 

Sunt  morbi  non  letales. 

III. 

Medicamentorum  vis  in  aegrotis  solis  exploranda  est. 

IV. 

A  mystica  therapia  medicum  prorsus  abstinere  oportet. 

V. 

ullus  psychologus ,  nisi  medicus . 

